Copenhagen

Ti Copenhagen ( ) ket ti kapitolio ken kaduan ti populasion a siudad ti Dinamarka. Manipud idi 1 Enero 2021, ti siudad ket addaan iti populasion iti 799,033 (638,117 iti Munisipalidad ti Copenhagen, 103,677 iti Munisipalidad ti Frederiksberg, 42,670 iti Munisipalidad ti Tårnby, ken 14,569 iti Munisipalidad ti Dragør). Daytoy ket mangbukel ti bugas ti nalawlawa nga lugar ti urbano ti Copenhagen (populasion 1,336,982) ken ti lugar ti metropolitano ti Copenhagen (populasion 2,057,142). Mabirukan ti Copenhagen iti akindaya nga aplaya ti Zealand; ti sabali paya paset ti siudad ket mabirukan iti Amager, ken maisina daytoy manipud iti Malmö, Suesia, babaen ti lingsat ti Øresund. Mngisilpo ti Rangtay Øresund kadagiti dua a siudad babaen ti perokaril ken kalsada.

Immuna a nadokumentuan idi maika-11 a siglo, ti Copenhagen ket nagbalin a kapitolio iti Dinamarka iti pakauna iti maika-15 a siglo. Idi agdama ti maika-17 a siglo, babaen ti turay ni Kristiano IV, daytoy ket nagbalin a naipangruna a rehional a sentro.

Ti Copenhagen ket maysa a naipangpangruna a rehional a sentro iti kultura, komersio, midia, ken siensia, a kas naibaga babaen dagiti nadumaduma a sunda ken pannakiranggo (kitaen ti Internasional a pannakiranggo dita baba). Ti Siensia ti kabibiag, pakaammo ti teknolohia ken pagipatpatulod ket dagitoy ti naisangayan a paset, ken ti panagsukisok ken panagrang-ay ket agit-ited ti nagruna a papel ti ekonomia ti siudad. Dagiti nasayaat a lokasionna ken dagiti nasayaat a patakder, nga adda ti kadakkelan nga eropuerto iti Eskandinabia, Kastrup, nga adda ti kaadayo a 14 a minuto babaen ti perokaril manipud iti sentro ti siudad, ket nagpakabael daytoy a maysa a rehional a sentro ken nalatak a lokasion para kadagiti rehional a kuartel ken dagiti pagbibinnagbagaan.

Ti Copenhagen ken kanayon a naipammadayawan a kas maysa kadagiti siudad nga addaan iti nasayaat a kita ti kabibiag. Daytoy ket naipampanunotan pay a maysa kadagiti gayyem ti katutubo a siudad. Ti danum iti uneg ti sangladan ket nadalus ken natalged a paglangoyan. 36% kadagiti umili ket mapanda agtrabaho nga agusar babaen ti bisiklet. Iti inaldaw, agbisikletada iti dagup nga 1.2 a riwriw a km.

Manipud ti kalpasan iti milenia, ti Copenhagen ket nakakita ti napigsa nga urbano ken kultural a panagrangrang-ay. Daytoy ket gapu kadagiti adu a puonan dagiti kultural a pasilidad ken dagiti pay impraestraktura ken dagiti baro nga allon dagiti narang-ay nga agdardaremdem, dagiti kosinero ken dagiti arkitekto.

Dagiti nagibasaran

Dagiti akinruar a silpo